Cornelia Froboess

Cornelia Froboess (født 28. oktober 1943 i Wriezen i Tyskland), også kjent som Conny Froboess, er en tysk sanger og skuespiller. Hun var barnestjerne og tenåringsidol i 1950- og 1960-årene, og hun gjorde stor suksess med låten «Zwei kleine Italiener» i 1962. Hun har også spilt i en rekke tyske og østerrikske filmer, og som ung hadde hun gjerne rollen som opprørsk tenåring.

Liv og virke

Bakgrunn 
Gerhard Froboess sendte i 1943 sin gravide kone Margaretha 1943 ut av Berlin til Wriezen på grunn av de tiltagende bombeangrepene på byene, og derfor ble  Cornelia Froboess født dere. Hun er niese til stuntmannen Harry Arias Froboess. Barndommen tilbragte hun i  Gottschalkstraße i det daværende Bezirk Wedding i Berlin.

Under navnet Die Kleine Cornelia («den lille Cornelia») spilte hun inn sin første plate som åtteåring i 1951. Sangen «Pack die Badehose ein» (norsk oversettelse: pakk med badebuksen) var skrevet av hennes far.

Sangerinne
Etter hvert som hun ble eldre, endret hun artistnavn til Conny og senere Conny Froboess.

I 1962 representerte hun Vest-Tyskland i Eurovision Song Contest med sangen «Zwei kleine Italiener» (to små italienere). Bidraget ble bare nummer seks i konkurransen, men ble siden en stor slager over hele Europa. Singelen solgte over én million eksemplarer og toppet hitlistene i flere land – inkludert norske VG-lista.

Skuespillerinne
Utover i 1960-årene gikk Froboess i større grad over til film- og teaterscenen. I 1982 dukket hun opp i Rainer Werner Fassbinders film Veronika Voss, og i 1998 spilte hun rollen som Marthe Schwerdtlein i Goethes Faust I.  Av andre roller kan nevnes Ellida i Henrik Ibsens Fruen fra havet og tittelrollen i Bertolt Brechts Mutter Courage und ihre Kinder.

Hun har også spilt i flere episoder av detektivserien Derrick.

Filmografi (utvalg) 

Utvalg over Cornelia Froboess' deltakelse i filmer og tv-serier.
 Sündige Grenze (1951)
 Ideale Frau gesucht (1952)
 Drei Tage Angst (1952)
 Hula-Hopp, Conny (1959)
 Conny und Peter machen Musik (1960)
 Mariandl (1961)
 Mein Mann, das Wirtschaftswunder (1961)
 En flukt for livet (1962)
 Der Vogelhändler (1962)
 Ist Geraldine ein Engel? (1963)
 Rheinsberg (1967)
 Crazy – total verrückt (1973)
 Derrick – sesong 4, episode 8: «Via Bangkok» (1977)
 Derrick – sesong 5, episode 12: «Ute und Manuela» (1978)
 Derrick – sesong 9, episode 2: «Eine Falle für Derrick» (1982)
 Veronika Voss (1982)
 Der Sommer des Samurai (1986)
 Faust – Vom Himmel durch die Welt zur Hölle (1988)
 Tag der Abrechnung – Der Amokläufer von Euskirchen (1994, tv-film)
 Windstorm (2013) 
 Ostwind 2 (2015)
 Ein Lächeln nachts um vier (2017, tv-film)

Referanser

Eksterne lenker 
 
 
 

 
 
 
 

Tyske sangere
Tyske skuespillere
Personer fra Landkreis Märkisch-Oderland
Fødsler i 1943